Šilutės rajono savivaldybė

**Šilutės rajono savivaldybė** – administracinis-teritorinis vienetas vakarų Lietuvoje, Mažosios Lietuvos ir Žemaitijos etnografiniuose regionuose, prie Kuršių marių (vakaruose) ir Rusijos Kaliningrado srities (pietuose). Centras – Šilutė.

## Geografija

Beveik visas rajonas yra Lietuvos pajūrio žemumoje. Rytuose siekia Vilkyškių kalvagūbrį, šiaurės rytuose – Vakarų Žemaičių plynaukštę. Aukščiausia Šilutės rajono vieta (117 m) yra paribyje su Klaipėdos rajonu, žemiausia vieta yra Rusnės saloje (vietomis žemiau jūros lygio).

Per rajoną teka Nemuno dešinieji intakai Veižas, Leitė, Šyša, Minija ir pastarosios intakai Tenenys, Veiviržas. Nemunas sudaro Nemuno deltą. Telkšo 15 ežerų (Šilutės rajono ežerai, didžiausias – Krokų Lanka), 8 tvenkiniai. Didžiausi miškai – Aukštųjų, Žąsyčių, Dinkių. Yra Minijos ichtiologinio draustinio dalis.

Vidutinė sausio mėnesio temperatūra -3,5 °C, liepos +17 °C. Vidutinis metinis kritulių kiekis 718–809 mm. Vidutinis sniego dangos storis – 16 cm.

54,7 proc. rajono teritorijos tenka žemės ūkio naudmenoms, 18,84 proc. užima miškai, 16,4 proc. – vandens telkiniai, 2 proc. – Šilutės miestas ir gyvenvietės, 2 proc. – pramonės įmonės ir keliai, 6,06 proc. – kitos paskirties žemės.

Kiekvieną pavasarį Šilutės rajone Nemuno potvynis apsemia dideles teritorijas, atkirsdamas sausumos transporto susisiekimą į kai kurias gyvenvietes. 2019 m. pastatyta Rusnės estakada. Yra Šilutės-Rusnės perkėla. Per rajoną eina Klaipėdos–Tilžės geležinkelis.


Pamario potvynis.JPG|Potvynis pamaryje
Ventes ragas.JPG|Ventės ragas
Jomantai.JPG|Kraštovaizdis ties Jomantais


## Istorija

Šilutės rajonas sudarytas 1950 m. birželio 20 d. iš buvusios Šilutės apskrities 42 apylinkių. 1950–1953 m. priklausė Klaipėdos sričiai. 1959 m. pabaigoje jam perduotos panaikinto Priekulės rajono 7 apylinkės, 1962 m. prijungtas Pagėgių rajonas. 1962 m. Tauragės rajonui perduotos 2 apylinkės, 1 apylinkė ir dalis kitos perduota Klaipėdos rajonui. 1957, 1978 ir 1983 m. šiek tiek pakeistos ribos. 1974 ir 1977 m. sujungtos kai kurios apylinkės.

1995 m. įsteigta Šilutės rajono savivaldybė, pavaldi Klaipėdos apskričiai, vietoje apylinkių įkurtos seniūnijos. 1997 m. panaikinta Jonaičių seniūnija. 1999 m. gruodžio 21 d. nuo Šilutės rajono atskirta nauja Pagėgių savivaldybė (pietrytinė buvusio rajono dalis – Pagėgių seniūnija, Stoniškių seniūnija, Vilkyškių seniūnija; kadastrinės vietovės: Benininkai, Kentriai, Lumpėnai, Natkiškiai, Pagėgių miestas, Panemunės miestas, Piktupėnai, Stoniškiai, Šilgaliai, Vilkyškiai, Žukai). 2009 m. sausio 29 d. savivaldybės tarybos nutarimu T1-811 įsteigtos seniūnaitijos.

|-
| 1950 m.  || 1222 || || 42 apylinkės || 2 miestai (Rusnė, Šilutė)
|-
| 1954 m.  || || || 14 apylinkių ||
|-
| 1959 m.   || 1209 || 66 625 || 14 apylinkių || 2 miestai, 1 miesto tipo gyvenvietė (Žemaičių Naumiestis)
|-
| 1962 m. || 1608 || || 18 apylinkių || 2 miestai, 1 miesto tipo gyvenvietė
|-
| 1963 m.  || || || 17 apylinkių ||
|-
| 1967 m. || 2248 || 73 200 || ||
|-
| 1970 m.  || 2200 || 72 432 || 17 apylinkių || 3 miestai (Pagėgiai, Rusnė, Šilutė), 2 miesto tipo gyvenvietės (Panemunė, Žemaičių Naumiestis)
|-
| 1972 m.  || 2245 || || 17 apylinkių || 3 miestai, 2 miesto tipo gyvenvietės, 6 miesteliai (Gardamas, Katyčiai, Kintai, Švėkšna, Vainutas, Vilkyškiai), 383 kaimai, 31 kaimų dalis, 10 viensėdžių, 1 glžk. stoties gyvenvietė
|-
| 1976 m.  || 2243 || 69 700 || 14 apylinkių || 3 miestai, 2 miesto tipo gyvenvietės, 6 miesteliai, 376 kaimai, 31 kaimų dalis, 10 viensėdžių, 1 glžk. stoties gyvenvietė
|-
| 1979 m.  || || 68 291 || 13 apylinkių || 3 miestai, 2 miesto tipo gyvenvietės, 417 kaimo vietovių
|-
| 1987 m.  || 2243 || 69 300 || 12 apylinkių || 3 miestai, 2 miesto tipo gyvenvietės, 6 miesteliai, 285 kaimai, 6 viensėdžiai
|-
| 1989 m.  || 2243 || 68 185 || 11 apylinkių || 3 miestai, 2 miesto tipo gyvenvietės, 412 kaimo vietovių
|-
| 2001 m.  || 1706 || 55 302 || 11 kaimo seniūnijų || 1 miestas (Šilutė), 7 miesteliai (Gardamas, Katyčiai, Kintai, Rusnė, Švėkšna, Vainutas, Žemaičių Naumiestis), 290 kaimų, 1 viensėdis, 20 kaimų dalių 
|-
| 2009 m.  || || || 11 seniūnijų ir 77 seniūnaitijos || 1 miestas, 7 miesteliai, 289 kaimai, 1 viensėdis 
|-
| 2011 m.  || || 45 156 || 11 seniūnijų || 1 miestas, 7 miesteliai, 288 kaimai, 1 viensėdis 
|-
| 2016 m.  || || || 11 seniūnijų || 1 miestas, 7 miesteliai, 289 kaimai, 1 viensėdis 
|-
| 2020 m.  || || || 11 seniūnijų || 298 gyvenvietės, tarp jų – 1 miestas, 7 miesteliai, 12 herbinės gyvenvietės 
|-
| 2021 m.  || || 39 067 || 11 seniūnijų || 1 miestas, 7 miesteliai, 269 kaimai 
|}

## Gyventojai

### Tautinė sudėtis

### Religinė sudėtis

Šiuo metu Šilutės rajono savivaldybėje gyvena įvairius tikėjimus išpažįstančių žmonių. Didžiausia dalis jų išpažįsta katalikybę (81,09 %), po jos seka evangelikai liuteronai (4,45 %), stačiatikiai (0,95 %) ir kiti (1,2 %).

## Gyvenvietės

Savivaldybės teritorijoje yra:
* 1 miestas – Šilutė;
* 7 miesteliai – Gardamas, Katyčiai, Kintai, Rusnė, Švėkšna, Vainutas ir Žemaičių Naumiestis;
* 311 kaimų.

Didžiausios gyvenvietės (2021 m.):
# Šilutė – 15952
# Švėkšna – 1334
# Rusnė – 1131
# Žemaičių Naumiestis – 1087
# Pagryniai – 1018
# Traksėdžiai – 1001
# Juknaičiai – 867
# Macikai – 836
# Vainutas – 674
# Vilkyčiai – 668

## Administracija

Atstovaujamoji valdžia – Šilutės rajono savivaldybės taryba, vykdomoji valdžia – Šilutės rajono savivaldybės administracija.

### Seniūnijos

Savivaldybėje yra 11 seniūnijų, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

## Tarptautinė partnerystė

Miestai, su kuriais Šilutės rajonas yra užmezgęs partnerystės ryšius:
*  Emerichas, Vokietija, nuo 1991 m.
*  Jungbis, Švedija, nuo 1992 m.
*  Ostruda, Lenkija, nuo 2001 m.
*  Gdansko Prūščia, Lenkija, nuo 2004 m.
*  Gdansko apskritis, Lenkija, nuo 2007 m.
*  Saldus, Latvija, nuo 2009 m.
*  Čitadukalė, Italija, nuo 2011 m.
*  Velinjė, Švedija, nuo 2013 m.
*  Alanija, Turkija, nuo 2014 m.
*  Skadovskas, Ukraina, nuo 2016 m.
*  Kolobžegas, Lenkija, nuo 2017 m.
*  Tarutinas, Ukraina, nuo 2018 m.

## Švietimas

Šilutės rajono savivaldybėje yra šios bendrojo lavinimo mokyklos:
* Degučių pagrindinė mokykla
* Gardamo pagrindinė mokykla
* Juknaičių pagrindinė mokykla
* Katyčių pagrindinė mokykla
* Kintų vidurinė mokykla
* Laučių Mikelio Hofmano pagrindinė mokykla
* Pašyšių pagrindinė mokykla
* Rusnės pagrindinė mokykla
* Rusnės specialioji mokykla
* Saugų Jurgio Mikšo pagrindinė mokykla
* Šilutės Martyno Jankaus pagrindinė mokykla
* Šilutės Pamario pagrindinė mokykla
* Šilutės Verdainės pagrindinė mokykla
* Šilutės Vydūno gimnazija
* Šilutės jaunimo ir suaugusiųjų mokymo centras
* Šilutės pirmoji gimnazija
* Šylių pagrindinė mokykla
* Švėkšnos Saulės gimnazija
* Švėkšnos sanatorinė mokykla
* Traksėdžių pagrindinė mokykla
* Usėnų pagrindinė mokykla
* Vainuto vidurinė mokykla
* Vilkyčių pagrindinė mokykla
* Žemaičių Naumiesčio gimnazija
* Šilutės pradinė mokykla

## Šaltiniai

## Nuorodos

* Šilutės rajono savivaldybė
* Šilutės rajono kryžiai
* Šilutės rajono muziejai 
* Šilutės rajono turizmo objektai 
* Žemės ūkio plėtra Šilutės rajone